Kogumikud  Teine levinuim formaat fotoraamatutele on kõiksugu kogumikud. Näiteks hiljuti eesti keelde tõlgitud "Maailma parimad fotograafid", mille  iga köide keskendub kindlale žanrile: loodusfoto, pressifoto, portreefoto jne. Nende raamatute puhul teab ostja juba paremini, mis teda huvitab. Kuna selline teadmine tähendab suuremat süvenemist fotograafiasse, siis meie väikese turu puhul kaasneb taoliste raamatute tõlkimisega risk, kuna potentsiaalseid kliente on vähe. Sellepärast on ka seda tüüpi raamatuid hetkel eesti keeles vähe saada. Aga võib olla jääbki fotograafia eestlaste suurimaks hobiks ja võib olla tuleb häid raamatuid juurdegi. Praegu aga  tuleb piiluda Eestist välja ja rahulduda võõrkeelsete maiuspaladega. Heaks stardipakuks on kõiksugu National Geographic kogumikud. Olgu selleks siis "100 parimat pilti" või "100 parimat looduspilti" vms, igatahes on valik suur ja lugemist jätkub kauaks. NG raamatud on ka taskukohased - kuna need on mõeldud väga suurele turule, siis tuleb tootmishind ühiku kohta madal. Kindlasti on NG raamatud parima hinna ja rahulolu suhtega.